Focuri de armă au răsunat luni  în unele părți din Goma după ce rebelii au revendicat cucerirea orașului
Focuri de armă au răsunat luni dimineață în unele părți din Goma, cel mai mare oraș din estul Congo, la câteva ore după ce rebelii susținuți de Rwanda au declarat că au cucerit orașul, în ciuda apelului Consiliului de Securitate al Organizației Națiunilor Unite pentru încetarea ofensivei, relatează Reuters. Ministerul Afacerilor Externe din România a transmis, duminică seara, că are în atenție situația unui număr de cetățeni români care sunt blocați în provincia Nord-Kivu, pe fondul ofensivei armate intense desfășurate gruparea militară rebelă. Conform MAE, au fost primite solicitări de asistență consulară din partea familiilor acestora. PressOne a scris că este vorba despre mercenari români, care ar fi fost atacați de rebeli.